'ካብ ማሕፉዳይ ዘይፈልዮ ስእሊ ስውኣት' ተቓወምቲ ውድባት ኤርትራ ንሓድሕዶም ስኒት ዘይብሎም፡ ንዝገበርዎ ሓድነት ከፍርሱ ዝጸንሑን ተባሂሎም'ዮም ዝንቀፉ። ብሰንኪ'ዚ፡ ኣብቲ ኣንጻር መንግስቲ ኤርትራ ዝገብርዎ ቃልሲ፡ ኣድማዕቲ ከምዘይኮኑ ይንገረሎም። ኣብቲ ንሰለስተ ኣዋርሕ ክካየድ ዝጸንሐ ዝርርባት ዝተሳተፉን ዝፈረሙ ኣካላት፣ ንጽል ውድባትን ጥርናፈታትን ይርከብዎም። እቲ ኣኼባ ኣብ መጋቢት 2020 ክካየድ ተመዲቡ ከም ዝነበረ ዝጠቐሰ እቲ መግለጺ፡ ብሰንኪ ኮቪድ-19 ብመንገዲ ኢንተርነት ከም ዝተፈጸመ ሓቢሩ። እቲ ብዙሓት ውድባት ዝሓቖፈ ሃገራዊ ባይቶ ንዴሞክራስያዊ ለውጢ (ኤሃባደለ)፣ ኤርትራዊ ሃገራዊ ግንባር (ኤሃግ)፣ ሰልፊ ዴሞክራሲ ህዝቢ ኤርትራ (ሰዲህኤ)፣ ውድብ ሓድነት ንዲሞክራስያዊ ለውጥን (ውሓዲለ) ውድብ ሓድነት ኤርትራውያን ንፍትሕን (ውሓኤፍ) ነቲ ስምምዕ ፈሪሞምሉ ኣለዉ። እቲ ስምምዕ፡ "ናብ ፍጹም ሓድነት" ዝመርሕ ምዃኑ፡ እቲ ዘውጽእዎ ሓበራዊ መግለጺ ጠቒሱ። ተዛማዲ ትሕዝቶ ኢብራሂም ማሕሙድ ሸሪፎ፡ "ኣቦይ ካብ ቃልሲ ወጻእ ካልእ ህይወት ኣይነበሮን"17 መስከረም 2018 ጉጅለ 15 ብዓል መን'ዮም?
